
Reģ. Nr. 90009114631; Rīgas iela 16, Limbaži, Limbažu novads LV-4001; 
E-pasts pasts@limbazunovads.lv; tālrunis 64023003

UZAICINĀJUMS IESNIEGT PIEDĀVĀJUMU IEPIRKUMAM
Limbažu novada pašvaldība uzaicina Jūs iesniegt savu piedāvājumu cenu aptaujai “Audiogida stendu un plākšņu izgatavošana un uzstādīšana Limbažu novadā”. 
Līguma izpildes termiņš: 6 (sešu) nedēļu laikā no līguma parakstīšanas dienas.
Līguma izpildes vieta: Limbažu novads (skat. Tehniskajā specifikācijā – Audiogidu uzstādīšanas vietas) 
Līguma apmaksa: līguma apmaksa tiek veikta 15 (piecpadsmit) dienu laikā pēc pieņemšanas – nodošanas akta parakstīšanas un rēķina saņemšanas.
Kontaktpersona: Kristiāna Kauliņa, tālr. 26463025, e-pasts kristiana.kaulina@limbazunovads.lv

Piedāvājuma izvēles kritērijs ir iepirkuma prasībām un to pielikumiem atbilstošs saimnieciski visizdevīgākais piedāvājums, kuru Pasūtītājs nosaka pēc zemākās cenas principa.
Piedāvājumus cenu aptaujai var iesniegt līdz 2026.gada 24. jūlijam, plkst. 10:00.  Piedāvājumi, kuri būs iesniegti pēc noteiktā termiņa, netiks izskatīti.
Piedāvājumi var tikt iesniegti:
1. iesniedzot personīgi, slēgtā vēstulē Rīgas iela 16, Limbaži, Limbažu novads, Latvija LV-4001;
2. nosūtot pa pastu vai nogādājot ar kurjeru, adresējot Salacgrīvas tūrisma informācijas centram, Rīgas iela 10a, Salacgrīva, Limbažu novads, Latvija LV-4033;
3. nosūtot ieskanētu pa e-pastu (kristiana.kaulina@limbazunovads.lv) un pēc tam oriģinālu nosūtot pa pastu uz 2. punktā minēto adresi;
4. nosūtot elektroniski parakstītu uz e-pastu (kristiana.kaulina@limbazunovads.lv );
5. Piedāvājumi, kuri būs iesniegti pēc noteiktā termiņa, netiks izskatīti.

Pretendentam iesniedzamie dokumenti:
1. Piedāvājuma veidlapa;
1. Finanšu piedāvājums.

Pielikumā: 
1. Tehniskā specifikācija uz 3 lapām.
2. Piedāvājuma veidlapa uz 2 lapām.
3. Apliecinājums par neatkarīgi izstrādātu piedāvājumu uz 1 lapas.


1.pielikums
cenu aptaujas “Audiogida stendu un plākšņu izgatavošana un uzstādīšana Limbažu novadā” uzaicinājumam
TEHNISKĀ SPECIFIKĀCIJA

1.  Iepirkuma priekšmets

Audiogida stendu un plākšņu izgatavošana, piegāde un uzstādīšana Limbažu novadā, nodrošinot informatīvo plākšņu izgatavošanu ar pasūtītāja iesniegtiem QR kodiem satura piekļuvei.

Darbu apjoms ietver:

· stendu konstrukciju izgatavošanu;
· informatīvo plākšņu dizaina sagatavošanu un druku;
· pasūtītāja iesniegto QR kodu integrāciju informatīvajās plāksnēs;
· piegādi objektā;
· montāžu un nostiprināšanu;

2. Vispārīgās prasības

Stendiem jābūt piemērotiem ilgstošai ekspluatācijai āra apstākļos un noturīgiem pret UV starojumu, mitrumu, salu.

3. Tehniskie parametri

3.1. Informatīvā plāksne
3.1.2. Materiāls:
- plāksnei jābūt izgatavotai no kompozītmateriāla (alumīnija) vai cita līdzvērtīga āra apstākļiem paredzēta materiāla;
- minimālais biezums: ne mazāks kā 3 mm. 

3.1.3. Druka:
· Nodrošināt augstu kontrastu — tumšs teksts uz gaiša fona vai otrādi. Zaļajam tonim izmantot krāsu kodu RGB/HEX: #125535.  
· Tekstam izmantot Arial vai ekvivalentu bezserifa fontu.
· Fonta izmērs — ne mazāks kā 14 pt; būtiskajai informācijai ieteicams 16 pt vai lielāks. 
· QR kodiem jābūt augstas kvalitātes un viegli skenējamiem no vismaz 30 cm attāluma. 
· Audio informācijas sadaļā jāparedz sataustāmi (taktili) elementi – audio ikona un valodu apzīmējumi, kā arī skaidri identificējams QR kods.
· Drukai jābūt aizsargātai pret izbalēšanu un mehāniskiem bojājumiem (piemēram, ar UV aizsargkārtu vai laminējumu, ja tas ir piemērojams izvēlētajam izgatavošanas veidam).
· Plāksnes stūriem jābūt noapaļotiem ar rādiusu ne mazāku par 5 mm, lai nodrošinātu drošu ekspluatāciju un samazinātu traumu risku.

Pasūtītājs nodrošina tekstu, tulkojumus un QR kodus. Pretendents nodrošina grafiskos elementus, maketa sagatavošanu un pirms izgatavošanas iesniedz to saskaņošanai Pasūtītājam.


3.1.4. Izmēri:
· Plāksnes formāts — A4 (210 × 297 mm); 
· Pieļaujama gan vertikāla, gan horizontāla plāksnes orientācija atbilstoši izvietojamajai informācijai; 
· Uzstādīšanas augstums: 1000–1200 mm no zemes virsmas;

3.1.5. Metāla stiprinājumi: 
· Informācijas plāksnes piestiprināšanai pie koka pamatnes jāizmanto tikai nerūsējošā tērauda (A2 vai A4 klases) vai karsti cinkotas skrūves.
· Skrūvju galvām jābūt iegremdētām plāksnē vai ar noapaļotām cepurītēm (vandalizturīgām), lai novērstu apmeklētāju traumu vai apģērba aizķeršanās risku.
· Visiem izmantotajiem metāla elementiem jābūt izturīgiem pret koroziju mainīgos āra laikapstākļos (mitrums, temperatūras svārstības).

3.2. Stenda konstrukcija:
3.2.1. Koka stends:
· Stends izgatavojams no masīvkoka četrskaldņu gulsņa (ieteicams izmantot priedi vai egli, kas ir dziļi impregnēta, vai izturīgu lapegles koksni, lai nodrošinātu ilgmūžību āra apstākļos);
· Gulsnīša šķērsgriezums ne mazāks kā 100 x 100 mm vai 120 x 120 mm;
· Stenda virszemes daļas augstums līdz plāksnes stiprinājuma zemākajam punktam ir 80 cm;
· Koka daļas pirms uzstādīšanas jānoslīpē, lai novērstu skabargu veidošanos, un jāapstrādā ar tonētu āra koksnes aizsarglīdzekli (piemēram, eļļu vai antiseptiķi), kas pasargā no UV stariem un mitruma, saglabājot dabisko koka tekstūru;
· Gulšņa augšējais gals tiek nozāģēts slīpi 45 grādu leņķī, lai izveidotu pamatni informācijas plāksnes ieslīpai montāžai un nodrošinātu ūdens noteci;
· Stends tiek stabili nostiprināts gruntī, ierokot ne mazāk kā 40–50 cm dziļumā;

3.2.2. Plākšņu stiprināšana pie apaļas formas apgaismes staba:
· Stiprinājuma kronšteini, apsavas un citi montāžas elementi jānodrošina no nerūsējošā tērauda (vismaz A2 / AISI 304) vai karsti cinkota tērauda, lai garantētu ilgmūžību un izturību pret koroziju āra apstākļos;
· Plāksnes jāstiprina pie esoša apaļas formas apgaismes staba, izmantojot regulējamas metāla apsavas (lentas tipa savilcējus ar skrūvējamu fiksāciju). Stiprinājuma risinājumam jānodrošina pielāgošanās dažādiem staba diametriem un montāža bez urbšanas vai staba konstrukcijas bojāšanas;
· Plāksnēm jāizmanto individuāli vai kopīgi L vai T veida metāla kronšteini, kas nodrošina plāksnes attālinājumu no staba un stabilu fiksāciju. Konstrukcijai jānovērš plāksnes šūpošanās, rotācija vai deformācija vēja slodzes ietekmē;
· Visos stiprinājumos (skrūves, kronšteini, apsavas un citi montāžas elementi) jāizmanto nerūsējošā tērauda detaļas. Skrūvju savienojumiem jāizmanto pašbloķējoši uzgriežņi ar neilona ieliktni vai līdzvērtīgi risinājumi, kas novērš atskrūvēšanos vibrācijas ietekmē;
· Plāksne jāuzstāda vertikāli uz esoša apaļas formas apgaismes staba. Plāksnes apakšējai malai jāatrodas 800 mm augstumā no zemes līmeņa, nodrošinot ērtu pieejamību lietotājiem;

3.2.3. Plāksnes montāža pie esoša koka gulšņa:
· Informācijas plāksne tiek montēta uzreiz pie esošās koka gulšņa konstrukcijas (vertikālās plaknes), nodrošinot stabilu un stingru pamatnes piekļaušanos koka virsmai;
· Plāksnes apakšējai malai jāatrodas 80 cm augstumā no zemes līmeņa;
· Informācijas plāksnes piestiprināšanai pie koka pamatnes jāizmanto tikai nerūsējošā tērauda (A2 vai A4 klases) vai karsti cinkotas skrūves, kas paredzētas āra darbiem un koka konstrukcijām;
· Skrūvju galvām jābūt iegremdētām plāksnē vai ar noapaļotām cepurītēm (vandalizturīgām), lai novērstu apmeklētāju traumu vai apģērba aizķeršanās risku;
· Visiem izmantotajiem metāla elementiem jābūt pilnībā izturīgiem pret koroziju mainīgos āra laikapstākļos (mitrums, temperatūras svārstības, UV starojums);

4. Audiogida izvietojuma vietas un uzstādīšanas veidi

	Audiogida izvietojuma vietas
	Uzstādīšanas veids

	1. Ainažu Ziemeļu mola stāvlaukums (GPS: 57.873977, 24.360747)
	Plāksne uzstādāma uz esoša koka gulšņa. 

	2. Alojas stacija, Rīgas iela 5, Aloja (uz zaļā dzelzceļa)
	Jauna koka stenda izgatavošana, uzstādīšana un informācijas plāksnes montāža.

	3. Puikules stacija (Puikules stacija, Brīvzemnieku pag.)
	Jauna koka stenda izgatavošana, uzstādīšana un informācijas plāksnes montāža.

	4. Ārciema stacija 
	Jauna koka stenda izgatavošana, uzstādīšana un informācijas plāksnes montāža.

	5. Limbažu stacija (pretī Limbažu autoostai, Stacijas iela 7, Limbaži)
	Plāksnes izgatavošana un montāža ar metāla apsavām uz apgaismes staba.

	6. Lādes stacija (uz pašvaldības īpašuma pie Stacija Lāde 1, Limbažu pag.)
	Jauna koka stenda izgatavošana, uzstādīšana un informācijas plāksnes montāža.







2.pielikums
cenu aptaujas “Audiogida stendu un plākšņu izgatavošana un uzstādīšana Limbažu novadā” uzaicinājumam

PIEDĀVĀJUMA VEIDLAPA
___.____.2026. Nr.______
	Pamatojoties uz saņemto uzaicinājumu, iesniedzam piedāvājumu cenu aptaujai “Audiogida stendu un plākšņu izgatavošana un uzstādīšana Limbažu novadā”.
1. INFORMĀCIJA PAR PRETENDENTU
	Pretendenta nosaukums
	

	Reģistrācijas Nr.
	

	Pretendenta bankas rekvizīti
	

	Adrese
	

	Tālr., faksa Nr.
	

	Par līguma izpildi atbildīgās personas vārds, uzvārds, tālr. Nr., e-pasta adrese
	

	Pretendents nodrošina vai nenodrošina līguma elektronisku parakstīšanu
	

	Pretendenta pārstāvja vai pilnvarotās personas vārds, uzvārds, amats
	

	Pretendenta pārstāvja vai pilnvarotās personas pilnvarojuma pamats
	






1. FINANŠU PIEDĀVĀJUMS

	Nr.p.k
	Darba nosaukums
	Mērv.
	Vienas vienības cena, EUR bez PVN
	Daudz.
	Kopējā cena, EUR bez PVN

	1.
		



	Audiogida informatīvās plāksnes izgatavošana, piegāde un uzstādīšana pie esoša apgaismes staba.



	Gb.
	
	1
	

	2.
		



	Audiogida informatīvās plāksnes izgatavošana, piegāde un uzstādīšana uz esoša koka gulšņa.



	Gb.
	
	1
	

	3.
	Audiogida stenda izgatavošana, piegāde un uzstādīšana ar jaunu koka konstrukciju.
	Gb.
	
	4
	

	PVN:
	

	Kopsumma, EUR ar PVN:
	



Piedāvātajā cenā esam iekļāvuši visus izdevumus un izmaksas, kas saistītas ar iepirkuma līguma izpildi, tostarp, transporta, darbaspēka izmaksas u.c., kas nepieciešamas iepirkuma līguma realizācijai.


Pretendenta pārstāvja vai pilnvarotās personas paraksts ________________________________

Pretendenta pārstāvja vai pilnvarotās personas vārds, uzvārds, amats _____________________ 

Ja piedāvājumu paraksta pilnvarotā persona, klāt pievienojama pilnvara.



3.pielikums
cenu aptaujas “Audiogida stendu un plākšņu izgatavošana un uzstādīšana Limbažu novadā” uzaicinājumam

APLIECINĀJUMS PAR NEATKARĪGI IZSTRĀDĀTU PIEDĀVĀJUMU

Ar šo, sniedzot izsmeļošu un patiesu informāciju, ______________, reģ nr.__________
(turpmāk – Pretendents) attiecībā uz konkrēto cenu aptauju apliecina, ka

1. Pretendents ir iepazinies un piekrīt šī apliecinājuma saturam.
2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.
3. Pretendents ir pilnvarojis katru personu, kuras paraksts atrodas uz cenu aptaujas piedāvājuma, parakstīt šo apliecinājumu Pretendenta vārdā.
4. Pretendents informē, ka (pēc vajadzības, atzīmējiet vienu no turpmāk minētajiem):

4.1. ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām, vai cita veida saziņas ar konkurentiem;


4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo cenu aptauju, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.


5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:
5.1. cenām;
5.2. cenas aprēķināšanas metodēm, faktoriem (apstākļiem) vai formulām;
5.3. nodomu vai lēmumu piedalīties vai nepiedalīties cenu aptauju (iesniegt vai neiesniegt piedāvājumu); vai
5.4. tādu piedāvājuma iesniegšanu, kas neatbilst cenu aptaujas prasībām; 
5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šī cenu aptauja.
6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.
7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Publisko iepirkumu likums paredz uz 36 mēnešiem izslēgt pretendentu no dalības cenu aptaujā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas ietvaros ir sadarbojies ar to, no naudas soda vai naudas sodu samazinājusi.

Datums __.___.2026.			                	
	
	
	
	
	Paraksts

